nb da da da da da nb da da da da da da da en it da it da en it da it da da da da da da da da da da en en
Intet DM til Svanholm i år - Svanholm Cricketklub
Mandag d. 21. september 2009 kl. 22:26 af Henrik Pfaff
For første gang siden 1977 vandt vi ikke et dansk mesterskab. Skønt med 3 hold i DM-finalerne, der alle havde vundet deres indledende rækker, blev det kun til lutter andenpladser. Vores eneste tilbageværende håb er nu miniputterne, der skal deltage i miniput-DM på lørdag i Fredericia. Her stiller vi med hele tre hold
Søndagens finaler var tætte, men vi trak begge gange det korte strå.
Hos lilleputterne brød vores gærdeside sammen, da Ishøjs diminutive legspinner Adil Akhtar kom på. Holdet gik fra 75/0 til all out for 129. Mads Henriksens 48 var det førende, mens Adil Akhtar tog 5 gærder for 19. Ishøj fabrikerede 52 ekstra og hvis vi kunne undgå noget lignende, var der håb. Men 30 udenom satte Ishøj godt på vej, og selvom der var rystelser vandt holdet med 2 stående gærder.
Hos juniorerne var der en finale, der virkelig bød på spænding, men hvor kasterne i den grad var underlegne. Svanholm præsterede en elendig gang markspil og uoplagt kastning, så Ishøj med Basit Javed (73x) i spidsen kunne notere sig for 229/5. Men vores åbner Zameer Khan , så ikke ud til at være chokeret over at miste åbningsmakkeren Hamid Kahn, der havde lavet century om lørdagen og havde i sin sidste juniorkamp en 2. gærdestand på 125 med Hassan Rashid (53). Men han blev løbet ud og i de sidste overe, hvor Svanholm skulle score omkring 4 pr. over, panikkede gærdesiden og tre mand blev løbet ud, før det sidste gærde blev kastet ud med 225 på tavlen. Uden at være prangende fieldede Ishøj bedre end vore og det var rigeligt sejren på 4 point værd.
Uden at være en undskyldning skal dog siges, at også Ishøj stillede med noget af et udvalgt hold, idet to nørrebrospillere spillede en ikke uvigtig rolle.
En lidt trist sortie på deres ungdomstid for Taha Ahmed, Hassan Rashid, Wajjid Hussein og Zameer Khan, der alle nu bliver seniorer. De har en væg fuld af guldmedaljer, men fik altså ikke den sidste.
Nr. 1 i København Svanholm – nr. 2 i Jylland Herning/Ålborg . Svanholm vandt med 74 point. Svanholm 230/7 (Hamid Shah 107, Hassan Rashid 25, Ijaz Saumy 2/49). Herning/Ålborg 156/7 (Sonny Nielsen 37, Glenn Hedevang 24, Zameer Khan 2/2).
Svanholm-Ishøj. Ishøj vandt med 4 point. Ishøj 229/5 (Basit Javed 73x, Saddique Raja 61, Omer Raja 27). Svanholm 225 (Zameer Khan 92, Hassan Rashid 53, Basit Javed 2/43).
Nr. 2 i Jylland Fredericia – nr. 1 på Sjælland Svanholm. Svanholm vandt med 8 gærder. Fredericia 42 (Norman Ahmed 3/2, Danish Azam 2/7). Svanholm 46/1 (Toke Larsen 21x).
Ishøj - Svanholm. Ishøj vandt med 2 gærder. Svanholm 129 (Mads Henriksen 48, Adil Akhtar 5/19). Ishøj 133/5 ( Farhad Butt 37, Ihteshan Raja 29, Saif Ahmed 2/25, Mads Henriksen 2/32).